[{"text_idx": "#000004", "text": "Dyma un o glasuron Shakespeare \u2013 comedi am gariadon a\u2019u troeon trwstan a\u2019r cyfan yn digwydd mewn coedwig llawn tylwyth teg a hudoliaeth. Fel arfer, llwyfannir y ddrama mewn gwisg draddodiadol ac ar set soffistigedig gydag effeithiau golau a sain gymhleth."}, {"text_idx": "#000005", "text": "Ond os mai dyma beth ydych yn disgwyl gweld yn y cynhyrchiad yma, gwell i chi ail feddwl. Yn hytrach, mae\u2019r fersiwn hwn o\u2019r ddrama Breuddwyd Nos W\u0302yl Ifan yn profi bod Shakespeare yn esblygu a goroesi ac yr un mor berthnasol heddiw ag erioed."}, {"text_idx": "#000010", "text": "Ond i mi elfen fwyaf llwyddiannus y sioe oedd perfformiad y gweithwyr neu\u2019r \u2018mechanicals\u2019, ac yn enwedig Sion Pritchard fel Bottom. Dyma beth oedd gwledd \u2013 y criw hurt a boncyrs yma\u2019n ceisio ymarfer drama I\u2019w pherfformio o flaen y Dug . Roedd amseru\u2019r ddeialog a\u2019r cydweithio rhwng yr actorion yn y darnau yma\u2019n wych, gyda Bottom yn arwain y doniolwch a`r hurtrwydd yn hynod o gelfydd."}, {"text_idx": "#000011", "text": "Un o uchafbwyntiau\u2019r cynhyrchiad oedd diwedd y rhan gyntaf pan oedd Oberon wedi deffro a syrthio mewn cariad a\u0302 Bottom oedd nawr yn gwisgo penwisg asyn! Er mwyn profi\u2019i gariad ato, mae\u2019n dechrau canu\u2019r glasur, \u201cI wanna know what love is\u201d mewn arddull hollol dros y top a camp! Roedd y gynulleidfa wrth eu bodd wrth gwrs ac yn ymuno a\u0302\u2019r canu i ddangos eu mwynhad! Roedd hyn yn coronni sefyllfa abswrd y cymeriadau drwy arddull fodern a doniol"}, {"text_idx": "#000012", "text": "iawn. Cafwyd sawl achlysur tebyg o ryngweithio rhwng y gynulleidfa a\u2019r actorion yn arbennig pan oedd Puck ar y llwyfan, ac ar adegau, roeddech chi\u2019n teimlo eich bod mewn pantomeim Shakesperaidd!"}, {"text_idx": "#000016", "text": "Mae\u2019r cynhyrchiad hwn yn profi bod Shakespeare yn gyrchadwy i gynulleidfoedd heddiw \u2013 ac mae modd gwerthfawrogi ei waith drwy arddulliau newydd a ffres. Mae\u2019r fersiwn hon yn glyfar a boncyrs ar yr un pryd, ac yn addas i gynulleidfa eang. Llongyfarchiadau mawr i\u2019r holl di\u0302m artistig."}]